روسیا، لاذقیه سالدیریسیندا آمریکانی گوناهلاندیریر
روسیا ساوونما ناظیری‌نین معاوینی آلکساندر فومین، سوریه'نین لاذقیه شهری یاخینلیغین‌داکی هاوا پایگاهی حمیمیمه سالدیری تلاشیندا اولان اینسان‌سیز هاوا آراچ‌لاری‌نین، آمریکانین پوسیدون-8 تیپی کشف اوچاغی طرفین‌دن ایداره ائدیلدیک‌لرینی سؤیله‌دی.
فومین، روس هاوا پایگاهی حمیمیمه کئچیرن بیر سالدیریه باغلی اولا‌راق، "13 اینسان‌سیز هاوا واسطه‌سی (ایها) بیرگه نیظام ایچینده حرکت ائدیب یئنه عمومی بیر کونترول مرکزی طرفین‌دن کونترول اولونوردولار. بون‌لار اولارکن آمریکا کشفیات اوچاغی پوسیدون-8 آغدنیزده کونترول آماجلی گزیردی" دئدی.
فومین،سؤز مسئله‌سی ایها‌لارین، روس سیگنال پوزوجو سیستم‌لری ایله قارشی-قارشییا گلدیکده مانوئل اولا‌راق نظارت ائدیلمه‌یه باشلاندیغینی قئید ائدیب.
بو مانوئل ایداره ائدن ایسه کندلی‌نین بیری دئییل، معاصر پوسیدون-8 سیستم‌لری. اوچاق، مانوئل نظارته باشلاییب" دئیه داوام ائدن روسیا ساوونما ناظیری‌نین معاوینی،
بو سیستم‌لر اونلاری (ایها‌لاری) کوسموس‌دان ایداره ائتمه‌یه و ایچری سیزابیه'جکلری دئلیک‌لری گؤسترمه‌یه باشلادی. سونرا دا (ایها‌لار) محو ائدیلدی‌لر" ایفاده‌لرینی ایستیفاده ائتدی.
همچینین فومین سوریه'ده ساواشان قروپ‌لارین، روس اوچاق‌لاری‌نین ایستیفاده ائتدیگی رادیو سیگنال‌لارینی تثبیت ائده'بیلمه'لرینه یاردیم تکنیکی تجهیزات‌لارا دا مالیک اولدوغونو دئدی. فومین، بو تکنیکی تجهیزات‌لارین قروپ‌لارا بیر شکیلده کناردان چاتدیریلمیش اولماسی لازیم اولدوغونو ایشاره ائده‌رک، ساواشلارین، بو تجهیزاتلاری چؤللرده دیزلری‌نین اوستونه چؤکه‌رک ائتمه‌یه‌جک‌لرینی بیلدیریب.
بو آرادا فومین، سؤزقونوسو ایها سالدیریسینین نه زامان باش وئردیگینی دئمه‌دی. لاکین روس ساوونما مقاملاری، ژانویه آییندا، حمیمیم پایگاهینا 13 ایهانین کمکی ایله بیر سالدیری حیاتا کئچیرمه‌یه چالیشدیغینی بیلدیرمیشدی.
